ہارڈ ویئر رجسٹر

ڈیجیٹل الیکٹرانکس میں ، خاص طور پر کمپیوٹنگ میں، ہارڈویئر رجسٹر سرکٹس ہوتے ہیں ، جو عام طور پر فلپ فلاپس پر مشتمل ہوتے ہیں، جن میں میموری سے ملتی جلتی بہت سی خصوصیات ہوتی ہیں، مثال کے طور پر:
 ایک وقت میں متعدد بٹس رِیڈ یا رائٹ کرنے کی صلاحیت اور
 میموری ایڈریس کی طرح مخصوص رجسٹر کو منتخب کرنے کے لیے ایڈریس استعمال کرنے کی اہلیت

رجسٹر کمپیوٹر میں میموری کی تیز ترین قسم ہے۔ یہ ریم یا یہاں تک کہ کیشے میموری سے کہیں زیادہ تیز ہوتے ہیں۔ یہ رفتار بہت اہم ہے کیونکہ سی پی یو کو پروگراموں کو مؤثر طریقے سے چلانے کے لیے بہت جلد ڈیٹا اور انسٹرکشنز تک رسائی کی ضرورت ہوتی ہے۔

رجسٹر ڈیٹا کو عارضی طور پر رکھتے ہیں جب کہ سی پی یو اس پر کارروائی کر رہا ہوتا ہے۔ اس ڈیٹا میں شامل ہو سکتا ہے:
 حساب میں استعمال ہونے والے نمبر
 میموری ایڈریس (جہاں ڈیٹا ریم میں موجود ہے)
 وہ انسٹرکشنز جن پر عملدرآمد ہونے والا ہے۔
 اقسام 
مختلف رجسٹروں کے مخصوص مقاصد ہوتے ہیں:
 جنرل پرپز رجسٹر (عام مقصد کے رجسٹر) 
یہ رجسٹر سینٹرل پروسیسنگ یونٹ (CPU) کے اندر ہوتے ہیں جنھیں مختلف مقاصد کے لیے استعمال کیا جا سکتا ہے، اسپیشل پرپز رجسٹروں کے برعکس جو مخصوص کاموں کے لیے وقف ہوتے ہیں۔ AX, BX, CX, DX ایکس 86 (x86) آرکیٹیکچر میں جنرل پرپز رجسٹر ہیں، جو عام طور پر ذاتی کمپیوٹرز میں استعمال ہوتے ہیں۔ R0, R1, R2 وغیرہ اے آر ایم (ARM) آرکیٹیکچر میں جنرل پرپز رجسٹر ہیں، جو عام طور پر موبائل فون اور ایمبیڈڈ سسٹمز میں استعمال ہوتے ہیں۔
 اسپیشل پرپز رجسٹر (خاص مقصد کے رجسٹر) 
اسپیشل پرپز رجسٹر میموری کے مقامات ہیں جو ڈیٹا اور معلومات کو محفوظ اور کنٹرول کرتے ہیں۔ یہ سی پی یو اور پیری فیرلز کے درمیان رابطے کے لیے استعمال ہوتے ہیں۔
 ایکیومولیٹر 
یہ ریاضی کے اور منطقی کارروائیوں کے نتائج کو ذخیرہ کرتا ہے۔
 پروگرام کاؤنٹر 
اگلی انسٹرکشن کو ایگزیکیوٹ ہونے والی ہو اُس کا میموری ایڈریس رکھتا ہے۔
 انسٹرکشن رجسٹر 
موجودہ انسٹرکشن کو ذخیرہ کرتا ہے جو ایگزیکیوٹ ہو رہی ہوتی ہے۔
 میموری ایڈریس رجسٹر 
یہ ڈیٹا یا انسٹرکشن کا میموری ایڈریس رکھتا ہے جس تک سی پی یو رسائی کرنا چاہتا ہے۔ یہ میموری سے ڈیٹا مانگنے کے لیے سی پی یو کے درخواست فارم کی طرح ہے۔ یہ میموری میں صحیح مقام کی وضاحت کرتا ہے جہاں سے سی پی یو کو رِیڈ یا رائٹ کی ضرورت ہوتی ہے۔

زمرہ:مرکزی عملی اکائی
زمرہ:کنٹرول فلو
زمرہ:ڈیجیٹل رجسٹر